data.title: Els serveis jurídics del Parlament Europeu tornaran a revisar el procediment sobre Junqueras
data.context: La comissió d'afers jurídics del Parlament Europeu demanarà als serveis jurídics de la institució que aclareixin si va ser correcte o no el procediment que es va seguir per complir la sentència del Tribunal de Justícia de la Unió Europea sobre el president i eurodiputat d'ERC, Oriol Junqueras, inclosos el reconeixement com a eurodiputat i, després, la retirada de l'escó. Ho ha decidit la presidenta de la comissió, la liberal britànica Lucy Nethsingha, després d'escoltar els grups en una reunió a porta tancada, en què els Verds-ALE han intentat, sense èxit, que el nom de Junqueras fos inclòs en l'informe que avala les credencials dels eurodiputats al començament de cada legislatura. Després de la discussió a porta tancada, la presidenta de la comissió ha conclòs, sense reserves de cap grup, d'adreçar-se als serveis jurídics per a 'aclarir el paper' d'aquesta comissió en el reconeixement dels eurodiputats, especialment pel cas de Junqueras. Els dubtes tenen a veure amb l'aplicació dels articles 3.6 i 4.7 del reglament intern de l'eurocambra, que assenyalen responsabilitats de la comissió en les tasques de comprovació i verificació de credencials; i també sobre quan l'eurocambra pot declarar invàlid el mandat o negar-se a declarar una vacant. L'informe de verificació de credencials és feina de la comissió, que comprova que tots els eurodiputats hagin signat les declaracions d'interessos i que no hi hagi incompatibilitats amb l'escó. El calendari preveu que l'informe sigui adoptat l'última setmana de gener, tot i que es pot actualitzar més endavant si hi ha noves incorporacions o sortides.
data.text: a porta tancada
data.id: P_1867_C_1867_Q1
data.question: Com ha estat la reunió de Lucy Nethsingha amb els grups?
data.text: de comprovació i verificació de credencials
data.id: P_1867_C_1867_Q2
data.question: En quines tasques té responsabilitats la comissió segons els articles 3.6 i 4.7 del reglament intern de l'eurocambra?
data.text: la comissió
data.id: P_1867_C_1867_Q3
data.question: Qui realitza l'informe de verificació de credencials?